ວັນບຸນໃຫຍ່ວິສາຂະບູຊາ ພ.ສ 2558 : ຮຽກຮ້ອງພຸດທະສາສະນິກກະຊົນມຸ່ງໄປສູ່ທະເລຕາເວັນອອກ
13 ພຶດສະພາ 2014 - 19:26:39
(vovworld)- ຕອນເຊົ້າວັນທີ 13/5 ຢູ່ຮ່າໂນ້ຍ, ສູນກາງສະມາຄົມພຸດທະສາສະໜາຫວຽດນາມໄດ້ຈັດວັນບຸນໃຫຍ່ວິສາຂະບູຊາ ພ.ສ 2558. ທີ່ພິທີ, ພະອາຈານມະຫາ ທິກບາວງຽມ ຮອງປະທານສະພາບໍລິຫານງານ ສະມາຄົມພຸດທະສາສະໜາຫວຽດນາມໄດ້ຂຶ້ນກ່າວສູນທອນພົດຊຶ່ງໄດ້ຢືນຢັນ ສະມາຄົມພຸດທະສາສະໜາຫວຽດນາມນັບມື້ນັບພັດທະນາຢ່າງແຂງແຮງ ແລະ ມີອິດທິພົນຊື່ສຽງທັງຢູ່ພາຍໃນປະເທດ ແລະ ທົ່ວໂລກ.
ແລະ ກໍໃນວັນບຸນໃຫຍ່ວິສາຂະບູຊາ ພ.ສ 2558 ເມື່ອຕອນເຊົ້າວັນດຽວກັນ, ພຸດທະສາສະນິກກະຊົນຫຼາຍຄົນໄດ້ຮັບຟັງສານຂອງສາດສະດາສະມາຄົມພຸດທະສາສະໜາຫວຽດນາມກ່ຽວກັບສັນຕິພາບຢູ່ທະເລຕາເວັນອອກ, ຊຶ່ງພະອົງໄດ້ຮຽກຮ້ອງສະຫະສະມາຄົມພຸດທະສາສະໜາຈີນຈົ່ງອອກສຽງຮຽກຮ້ອງລັດຖະບານຈີນປະຕິບັດຕາມຄຳໝັ້ນສັນຍາຕາມຂໍ້ກຳນົດຂອງກົດໝາຍສາກົນ.
ພະອາຈານມະຫາ ທິກຢາກວາງ, ຮອງປະທານສະພາບໍລິຫານງານ ສະມາຄົມພຸດທະສາສະໜາຫວຽດນາມໃຫ້ຮູ້ວ່າ :
“ ສານສະບັບນີ້ໄດ້ສົ່ງເຖິງບັນດາພະສົງສຳມະເນັນຜູ້ມີຍົກສັກຕຳແໜ່ງ, ພຸດທະສາສະນິກກະຊົນໃນທົ່ວໂລກ, ໃນນັ້ນມີສະຫະສະມາຄົມພຸດທະສາສະໜາຈີນ, ດ້ວຍການທຳຂອງຕົນ ຈົ່ງຮຽກຮ້ອງໃຫ້ລັດຖະບານຈີນນຳຮ້ານເຈາະນ້ຳມັນ ໄຮຢາວ 981 ອອກຈາກເຂດນ່ານທະເລຂອງຫວຽດນາມ, ຮັກສາສັນຕິພາບ ແລະ ສະຖຽນລະພາບຢູ່ທະເລຕາເວັນອອກ ”